Z A P I S N I K

**22.** sjednice Školskog odbora Gimnazije „Matija Mesić“ održane **22. rujna 2015.** godines početkom u **13,10**  sati u zgradi Gimnazije.

Prisutni: Mirjana Stanić, Andrea Sertić, Zlatko Markovinović i Daria Pinjuh-Budisavljević

Odsutni: Anita Holub (opravdano), Vesna Gajger (opravdano) i Lucija Brnić (opravdano)

Sjednici prisustvuju: Goran Zavor, ravnatelj i Gorana Lavrenčić, tajnica

Predsjednica Školskog odbora, Mirjana Stanić, utvrđuje da sjednici prisustvuje većina članova i da sjednica može započeti.

Za sjednicu je predložen sljedeći

DNEVNI RED

1. Usvajanje zapisnika 21. sjednice Školskog odbora

2. Davanje prethodne suglasnosti na prijedlog ravnatelja o odabiru kandidata za zasnivanje

radnog odnosa do 60 dana bez raspisivanja natječaja

3. Razmatranje i usvajanje Izvješća o realizaciji Godišnjeg plana i programa škole i

Školskog kurikuluma u školskoj godini 2014./2015.

4. Razmatranje prijedloga i donošenje Školskog kurikuluma za školsku

godinu 2015./2016.

5. Razmatranje i usvajanje Godišnjeg plana i programa škole za školsku godinu

2015./2016.

6. Razmatranje prijedloga i donošenje odluke o prikupljanju donacije od učenika u

iznosu od 100,00 kuna za sljedeće troškove:

osiguranje učenika, dosje učenika, raspored sati, zadaćnica za hrvatski jezik i smjernice

za pisanje eseja, materijal za zadatke objektivnog tipa (papir, toner, održavanje aparata),

fotokopiranje zadataka objektivnog tipa, informativni list za učenike, sve vrste potvrda,

zajednička fotografija za sve učenike, školski list, fotografiranje za godišnjak

za maturante

7. Različito

Predloženi dnevni red jednoglasno je prihvaćen.

**Ad 1.**

Na zapisnik 21. sjednice Školskog odbora nije bilo primjedbi i jednoglasno je prihvaćen.

**Ad 2.**

-Na prethodnoj sjednici Školskog odbora ravnatelj je zatražio, i dobio, suglasnost da na upražnjeno radno mjesto nastavnika kemije i biologije do dobivanja suglasnosti i realizacije natječaja može primiti Ivanu Bešlić, a po ugovoru do 60 dana. Budući da je Ivana Bešlić naknadno odustala od zasnivanja radnog odnosa, ravnatelj je na navedeno radno mjesto primio Ratku Leko, prof. kemije i biologije, a po ugovoru do 15 dana. Ravnatelj predlaže da do dobivanja suglasnosti, raspisivanja i realizacije natječaja na tom radnom mjestu i dalje ostane Ratka Leko po ugovoru do 60 dana jer ispunjava uvjete. Ugovor o radu do 60 dana je nastavak Ugovora o radu do 15 dana, a po kojem predložena kandidatkinja trenutno radi.

Slijedom navedenog članovi Školskog odbora jednoglasno su donijeli sljedeću

ODLUKU

Daje se suglasnost na ravnateljevu odluku o sklapanju ugovora o radu na određeno vrijeme do 60 dana s Ratkom Leko, prof. kemije i biologije.

Početak rada po ovom ugovoru je 22. rujan 2015. godine.

-Zbog odlaska na bolovanje Zdenke Kruljac, prof. matematike, ravnatelj je po ugovoru do 15 dana primio Ivanu Katinić, apsolventicu na PMF-u u Zagrebu. Budući da je najavljeno malo duže bolovanje, a da nema kandidata koji ispunjavaju uvjete, ravnatelj predlaže da se Ivana Katinić primi po ugovoru do 60 dana.

Slijedom navedenog članovi Školskog odbora jednoglasno su donijeli sljedeću

ODLUKU

Daje se suglasnost na ravnateljevu odluku o sklapanju ugovora o radu na određeno vrijeme do 60 dana s Ivanom Katinić, apsolventicom na PMF-u.

Početak rada po ovom ugovoru je 22. rujan 2015. godine.

**Ad 2.**

Izvješće o realizaciji Godišnjeg plana i programa škole i Školskog kurikuluma u školskoj godini 2014./2015. obrazložio je ravnatelj Goran Zavor. Izvješće, odnosno svi podaci koje ono sadrži, rađeno je na temelju naputaka ministarstva, a čine ga sljedeća poglavlja:

U Godišnjem planu i programu:

OSNOVNI PODACI

UČENICI **(**prikaz broja učenika i odjela, prikaz broja učenika po programima i razredima)

NASTAVNICI (popis zaposlenih po zvanju i radnom mjestu i zaduženja)

ORGANIZACIJA NASTAVE I KALENDAR RADA GIMNAZIJE (opis aktivnosti i obveza)

RADNO VRIJEME (radno vrijeme administrativno-tehničkog osoblja i stručno-razvojne službe)

REALIZACIJA PROGRAMA MJERA ZA POVEĆANJE SIGURNOSTI U ŠKOLI

REALIZACIJA RADA NASTAVNIČKOG I RAZREDNIH VIJEĆA, ŠKOLSKOG ODBORA. VIJEĆA UČENIKA I VIJEĆA RODITELJA

REALIZACIJA RADA STRUČNIH VIJEĆA I STRUČNO USAVRŠAVANJE

REALIZACIJA RADA RAVNATELJA, STRUČNO-RAZVOJNE I ADMINISTRATIVNE SLUŽBE

MJERE ZA UNAPREĐENJE ODGOJNO-OBRAZOVNOG RADA

RASPORED SATI I DEŽURSTVA NASTAVNIKA

U Školskom kurikulumu:

OSOBNA ISKAZNICA ŠKOLE

REALIZACIJA NASTAVNOG PLANA ZA OPĆU, JEZIČNU I PRIRODOSLOVNO-MATEMATIČKU GIMNAZIJU (nastavni plan, realizacija fonda sati, srednja ocjena po razredima)

REALIZACIJA NASTAVNOG PROGRAMA SATA RAZREDNIKA I POSLOVI RAZREDNIKA IZVAN RAZREDNOG ODJELA

REALIZACIJA PROGRAMA ZDRAVSTVENOG ODGOJA I SOCIJALNE ZAŠTITE

REALIZACIJA PROGRAMA GRAĐANSKOG ODGOJA I OBRAZOVANJA

REALIZACIJA PROGRAMA I TEMA IZBORNE NASTAVE

REALIZACIJA PROGRAMA FAKULTATIVNE I DODATNE NASTAVE

REALIZACIJA PROJEKATA

REALIZACIJA PROGRAMA I TEMA IZVANNASTAVNIH ŠKOLSKIH AKTIVNOSTI

REALIZACIJA STRUČNIH EKSKURZIJA

REALIZACIJA DRŽAVNE MATURE

REALIZACIJA NATJECANJA UČENIKA I SMOTRI

REALIZACIJA KULTURNIH I JAVNIH AKTIVNOSTI

Budući nije bilo primjedbi jednoglasno je donesena sljedeća

ODLUKA

Usvaja se Izvješće o realizaciji Godišnjeg plana i programa škole i Školskog kurikuluma Gimnazije „Matija Mesić“, Slavonski Brod za školsku godinu 2014./2015.

**Ad 3.**

Školski kurikulum za školsku godinu 2015./16. obrazložio je ravnatelj Goran Zavor. Školski kurikulum donosi Školski odbor do 30. rujna tekuće školske na prijedlog Nastavničkog vijeća. Na sjednici Nastavničkog vijeća održanoj 4. rujna 2015. godine razmotren je i usvojen prijedlog Školskog kurikuluma za školsku godinu 2015./16.

Školski kurikulum utvrđuje dugoročni i kratkoročni plan i program škole s izvannastavnim i

izvanškolskim aktivnostima, a donosi se na temelju nacionalnog kurikuluma i nastavnog plana i programa.

Školski kurikulum određuje nastavni plan i program izbornih predmeta, izvannastavne i izvanškolske aktivnosti i druge odgojno-obrazovne aktivnosti, programe i projekte prema smjernicama hrvatskog nacionalnog obrazovnog standarda.

Školski kurikulum sadrži:

nastavni plan za opću, jezičnu i prirodoslovno-matematičku gimnaziju

nastavni program sata razrednika i poslovi razrednika izvan razrednog odjela

preventivni programi i sadržaji

program zdravstvenog odgoja, građanskog odgoja i socijalne zaštite

program i teme izborne nastave

program i teme fakultativne nastave i dodatne nastave

projekti

stručne ekskurzije i izleti

program i teme izvannastavnih školskih aktivnosti:

-nogometni turnir

-Mladež Crvenog križa

-Fizičari eksperimentatori

-Mladi astronomi

-recitatorska skupina

-novinarska grupa (Otrovno pero)

-ŽPS Viojlice

-Volonterski klub Carpe diem

-GLOBE program

-dramska sekcija Anonimus

-Poetska radionica Lotus

Državna matura

natjecanja učenika

kulturne i javne aktivnosti

Na predloženi Školski kurikulum nije bilo primjedbi i jednoglasno je donesena sljedeća

ODLUKA

Donosi se Školski kurikulum Gimnazije „Matija Mesić“, Slavonski Brod za školsku godinu 2015./16.

**Ad 4.**

Sukladno Zakonu o odgoju i obrazovanju u osnovnoj i srednjoj školi, škola na osnovi utvrđenog nastavnog plana i programa donosi Godišnji plan i program rada. Godišnji plan i program donosi Školski odbor do 30. rujna tekuće školske godine. Godišnji Plan i program rada za školsku godinu 2015./2016. obrazložio je ravnatelj, a poglavlja programa su:

OSNOVNI PODACI (osnovni podaci o školi, ukupan broj učenika, ukupan broj razrednih odjela, ukupan broj zaposlenih, obrazovni sektori)

TEHNIČKI UVJETI RADA ( raspored prostorija u školi)

RAZVOJNI PLAN ŠKOLE

UČENICI ( prikaz broja učenika i odjela za školsku godinu 2015./2016., prikaz broja učenika po programima i razredima)

DJELATNICI

ORGANIZACIJA NASTAVE I KALENDAR RADA (broj radnih dana u tjednu, raspored sati, godišnji broj sati redovne nastave po razrednim odjelima, organizacija nastave prema sadržaju, izborna nastava, fakultativna nastava, izvannastavne aktivnosti )

DRŽAVNA MATURA

TJEDNA ZADUŽENJA NASTAVNIKA

RADNO VRIJEME (radno vrijeme administrativno-tehničkog osoblja i stručno-razvojne službe)

PROGRAM MJERA ZA POVEĆANJE SIGURNOSTI U ŠKOLI

OKVIRNI PLANOVI I PROGRAMI RADA (Nastavničkog vijeća, razrednih vijeća, stručnih vijeća, razrednih odjela, razrednika, stručno usavršavanje nastavnika, rad Školskog odbora, Vijeća učenika, Vijeća roditelja, rad ravnatelja, rad stručnih suradnik, administrativnog osoblja)

RASPORED SATI I DEŽURSTVO NASTAVNIKA

Nakon izlaganja jednoglasno je donesena

ODLUKA

Usvaja se Godišnji plan i program Gimnazije „Matija Mesić“, Slavonski Brod za školsku godinu 2015./2016.

**Ad 5.**

Ravnatelj je obrazložio da će se za poboljšanje učeničkog standarda i u školskoj godini 2015./16. od učenika prikupljati donacija u iznosu od 100,00 kn.

Nakon kraće diskusije jednoglasno je donesena

ODLUKA

O DONACIJI

1.Za poboljšanje učeničkog standarda Gimnazija „Matija Mesić“, Slavonski Brod u školskoj godini 2015./2016. prihvatit će donaciju učenika u visini od 100,00 kuna za sljedeće:

-osiguranje učenika ( premija po učeniku 20,00 kuna )

-dosje učenika

-raspored sati

-zadaćnica za hrvatski jezik i smjernice za pisanje eseja

-materijal za zadatke objektivnog tipa ( papir, toner, održavanje aparata )

-fotokopiranje zadataka objektivnog tipa

-informativni list za učenike

-sve vrste potvrda

-zajednička fotografija za sve učenike

-školski list

-fotografiranje za godišnjak za maturante.

2.Iznos od 100,00 kuna učenici mogu uplatiti na blagajni škole u ukupnom iznosu ili u dva obroka.

Sjednica završena u 13,45 sati.

Zapisnik napisala, Predsjednica Školskog odbora,

Gorana Lavrenčić, dip.iur. Mirjana Stanić, prof.